จอน ยอ-บิน

จอน ยอ-บิน (เกาหลี: ; ชื่อเกิด จอน โบ-ย็อง เกิดเมื่อวันที่ 26 กรกฎาคม พ.ศ. 2532) เป็นนักแสดงหญิงชาวเกาหลีใต้ จอนเริ่มมีชื่อเสียงจากการแสดงในภาพยนตร์อิสระเรื่อง"After My Death" (พ.ศ. 2561) ซึ่งทำให้เธอได้รับรางวัลนักแสดงหญิงแห่งปีในงานเทศกาลภาพยนตร์นานาชาติปูซานครั้งที่ 22 และรางวัลดาราอิสระในงานเทศกาลภาพยนตร์อิสระกรุงโซลปี พ.ศ. 2560 อาชีพของจอนเติบโตขึ้นอย่างต่อเนื่องหลังจากเธอได้แสดงในซีรีส์โทรทัศน์ "Vincenzo" (พ.ศ. 2564), ภาพยนตร์อาชญากรรมแอ็คชั่น "Night in Paradise" (พ.ศ. 2564) และซีรีส์โทรทัศน์ "A Time Called You" (พ.ศ. 2566)
ชีวิตในวัยเด็กและการศึกษา.
จอนเคยมีความใฝ่ฝันที่จะเป็นหมอในช่วงที่เธอเรียนอยู่ แต่หลังจากที่เธอไม่สามารถเข้ามหาวิทยาลัยที่ต้องการได้ เธอก็ได้ค้นพบความหลงใหลในภาพยนตร์ ขณะชมภาพยนตร์เรื่อง "Dead Poets Society" ซึ่งทำให้เธอน้ำตาไหล เธอจึงตัดสินใจที่จะประกอบอาชีพในวงการภาพยนตร์
ขณะที่ศึกษาในสาขาบันเทิงการกระจายเสียงที่มหาวิทยาลัยสตรีทงดุก จอนได้ทำงานเป็นเจ้าหน้าที่สำหรับละครเพลงและโรงละคร ในปี พ.ศ. 2552 ขณะที่อายุ 21 ปี เธอตัดสินใจที่จะเป็นนักแสดงและเข้าร่วมการแสดงละครเพลงของวิทยาลัยเรื่อง "Lunatic" ในการแสดงครั้งนั้น เธอรับบทเป็นคุณย่าที่มีภาวะสมองเสื่อม ซึ่งเป็นประสบการณ์ที่เธอถือว่าเป็นผลงานการเปิดตัวในฐานะนักแสดงและมีความหมายอย่างยิ่งต่อเธอ
อาชีพ.
จอนเริ่มต้นอาชีพการแสดงอย่างมืออาชีพในปี พ.ศ. 2557 หลังจากที่นักแสดงและผู้กำกับ มุน โซ-รี เห็นเธอในตัวอย่างภาพยนตร์ของเทศกาลภาพยนตร์สตรีนานาชาติกรงโซล และติดต่อเธอให้มาปรากฏตัวในภาพยนตร์สั้นเรื่อง "The Best Director"
ตั้งแต่นั้นมา เธอก็ได้ปรากฏตัวในภาพยนตร์อิสระและภาพยนตร์สั้น รวมถึงโฆษณาและมิวสิกวิดีโอของ ยุน จง-ชิน, อี ซึง-ฮวาน และ Zico
ในปี พ.ศ. 2558 จอนได้เปิดตัวในภาพยนตร์ดราม่าย้อนยุคเรื่อง "The Treacherous" ในปี พ.ศ. 2560 จอนรับบทเป็นนักข่าวสายลับที่สืบสวนลัทธิทางศาสนาในซีรีส์ระทึกขวัญทางโทรทัศน์เรื่อง "Save Me" จอนเริ่มมีชื่อเสียงหลังจากการแสดงในภาพยนตร์เรื่อง "After My Death" (พ.ศ. 2561) และได้รับรางวัลมากมาย รวมถึงรางวัลนักแสดงหน้าใหม่ยอดเยี่ยมในงานประกาศรางวัล Grand Bell Awards ครั้งที่ 56 รางวัลนักแสดงหญิงแห่งปีในงานเทศกาลภาพยนตร์นานาชาติปูซานครั้งที่ 22 และรางวัลดาราอิสระในงานเทศกาลภาพยนตร์อิสระโซลปี พ.ศ. 2560
เมื่อวันที่ 2 กรกฎาคม พ.ศ. 2561 มีการประกาศว่าจอนได้เซ็นสัญญากับบริษัท J.Wide-Company
เมื่อเดือนพฤษภาคม ปี พ.ศ. 2563 ผู้กำกับ คิม ฮี-ว็อน และนักเขียนบท ปาร์ค แจ-บอม ร่วมทำซีรีส์ทีวี "Vincenzo" ซึ่งจอนได้รับเสนอบทเป็นตัวละครหลักพร้อมกับ ซง จุง-กิ ทีมงานได้ยืนยันว่า โอก แทค-ยอน ได้เข้าร่วมแสดงในบทบาทนั้นไปก่อนแล้ว เมื่อเดือนสิงหาคม พ.ศ. 2563 จอนได้ยืนยันอย่างเป็นทางการว่าเธอจะเข้าร่วมในการแสดง ซึ่งเป็นการรวมตัวกับโอก แทคยอน ที่เธอเคยร่วมงานกันในซีรีส์ "Save Me" (พ.ศ. 2560) การอ่านบทแรกของ "Vincenzo" ได้จัดขึ้นเมื่อวันที่ 5 มกราคม พ.ศ. 2564
เมื่อเดือนกันยายน พ.ศ. 2563 จอนรับบทเป็นแจ-ยอนในภาพยนตร์ของ ปาร์ค ฮุน-จ็อง เรื่อง "Night in Paradise" (พ.ศ. 2563) ซึ่งเรื่องราวของภาพยนตร์เรื่องนี้หมุนรอบตัวละครของแทกู (รับบทโดยอึม แท-กู) หนึ่งในสมาชิกแก๊งมาเฟียฝีมือดีที่สูญเสียครอบครัวของตัวเองจากน้ำมือของแก๊งคู่อริ เขาจึงตัดสินใจแอบลอบสังหารหัวหน้าแก๊งคู่อริ ทำให้เขาต้องหนีไปซ่อนตัวที่เกาะเชจู ซึ่งรับบทโดยชา ซึง-ว็อนเมื่อแทกูเดินทางไปถึง เขาได้พบกับ แจ ยอน จอนยอ-บินหญิงสาวที่กำลังถูกโรคร้ายค่อย ๆ กัดกินชีวิต ที่แปรผันกลายเป็นจุดเริ่มต้นของการหลบหนีบนเส้นทางแห่งการล้างแค้นที่ไม่สิ้นสุด
เมื่อวันที่ 15 มีนาคม พ.ศ. 2564 จอนได้แสดงในซีรีส์ เน็ตฟลิกซ์ "Glitch"เธอรับบทเป็นผู้หญิงคนหนึ่งที่กำลังมองหาแฟนที่หายไป เมื่อวันที่ 12 กรกฎาคม พ.ศ. 2564 เธอเซ็นสัญญากับฝ่ายบริหาร MMM หลังจากที่สัญญาของเธอกับ J.Wide Company หมดลง